24/01/2022 | Administración LocalMunicipal
A Pobra do Caramiñal
Anuncio de aprobación do prezo público pola prestación do servizo denominado “Comedor sobre rodas”

Pola presente dase publicidade ao acordo adoptado pola Xunta de Goberno Local na súa sesión de data 18 de xaneiro de 2022 respecto da aprobación dun prezo público pola prestación do servizo denominado “Comedor sobre rodas” De conformidade co previsto nos artigos 127 e 41 a 47 do Real decreto lexislativo 2/2004, de 5 de marzo, polo cal se aproba o Texto refundido da Lei reguladora das facendas locais, este concello estabelece o prezo público pola prestación do servizo denominado “comedor sobre rodas”. O prezo público regulado neste acordo constitúe unha prestación patrimonial de carácter público que se satisfará polas persoas usuarias que voluntariamente solicitaren a prestación dos servizos definidos no artigo 1. Están obrigadas ó pagamento do prezo público as persoas físicas ou xurídicas que solicitaren e sexan beneficiarias dos servizo de “comedor sobre rodas” de acordo co estabelecido no regulamento regulador so servizo. A determinación da contía do prezo público realizarase aplicando as porcentaxes recollidas na seguinte táboa sobre o custo do servizo mensual e en función da renda per capita anual da persoa usuaria: a) Menor ou igual do 80% do IPREM…………………………………………… 0% b) Maior do 80% e menor ou igual ao 150% do IPREM ………………………10% c) Maior do 150% e menor ou igual ao 200% do IPREM …………………….20% d) Maior do 200% e menor ou igual ao 250% do IPREM …………………….40% e) Maior do 250% do IPREM …………………………………………………….60% Entenderase como “renda per cápita” da persoa usuaria do servizo a suma da base impoñible xeral e da base impoñible do aforro do ano anterior tal e como se definen na normativa do imposto sobre a renda das persoas físicas (IRPF) de tódolos membros da unidade de convivencia. Este importe dividirase entre o número de membros, obténdose así a renda per cápita anual. Cando excepcionalmente mediante o correspondente informe dos Servizos Sociais se acredite a existencia dunha situación causante da aplicación do servizo de “comedor sobre rodas” debido a unha problemática de desestructuración familiar e exclusión social ou pobreza infantil, poderá diminuirse a porcentaxe de copago coa proposta que se recolla no informe dos Servizos Sociais O importe que deberá aboar mensualmente cada beneficiario será o resultante de aplicar as porcentaxes que figuran nas tarifas sobre o produto da multiplicación do prezo / menú polo número de días mensuais do mesmo concedidas ao usuario.1. A obriga do pagamento xurdirá, con carácter xeral, cando se inicie a prestación do servizo. Non obstante, cando por causas non imputábeis á persoa demandante do servizo este non se prestar, procederase á devolución do importe efectivamente aboado.2. O prezo público liquidarase con periodicidade mensual, por mes vencido. As ausencias do beneficiario, fora dos casos de suspensión temporal do servizo previstos no regulamento do mesmo, non eximirán da obriga de pago.3. O pagamento realizarase mediante domiciliación bancaria ou mediante ingreso na conta bancaria que se indique polo Concello. Neste último caso, o prazo de ingreso será os dez primeiros días naturais do mes seguinte ó da prestación do servizo. As débedas pola falta de pagamento dos prezos recollidos no artigo 4 esixiranse polo procedemento de constrinximento de acordo co disposto nos artigos 10.1 e 46.3 do Real decreto lexislativo 2/2004, de 5 de marzo, polo cal se aproba o Texto refundido da Lei reguladora das facendas locais. O presente acordo entrará en vigor no día seguinte ó da publicación no Boletín Oficial da Provincia.” TERCEIRO.- Publicar o presente acordo de acordo co previsto no artigo 45 da Lei 39/2015, de 1 de outubro do Procedemento administrativo común das Administracións Públicas, e artigo 70.2 da Lei 7/1985, de 2 de abril, Reguladora das Bases do Réxime Local. CUARTO.- Facultar ó alcalde, tan amplamente como en dereito sexa posible, para garantir a plena efectividade do presente acordo. Na Pobra do Caramiñal a 19 de xaneiro de 2022 O alcalde Asdo. José Luis Piñeiro García